ስሙድ መሓመድ ኣብ መበል ክንደይ ደቒቕ ሸቶ ኣመዝጊቡ?
ውድድራት ብሩራዊ ኢዮቤልዩ ፈንቅል ሓ/ምክልኻል ተጀሚሩ
ውድድራት ፈንቅል ሓ/ምክልኻል ሰኑይ 9 ለካቲት ኣብ ሰዓታት ድሕሪ ቀትሪ ብዝተኻየዱ ግጥማት ኩዕሶ እግሪ ጀሚሩ።
ፈለማ ንሜዳ ዝወረዳ ዝቐረባ ጋንታታት ዓምበርበብ ኣንጻር ብድሆ እየን። ግጥም ቀዳማይ እብረ እዘን ጋንታታት ኣብ ማእከል ዝተሓጽረ ብምንባሩ ብዙሕ ፈተነታት ከይተራእዮ 0ብ0 እዩ ተዛዚሙ። ኣብ ካልኣይ እብረ ኤርሚያስ ምስግና ናይ ብድሆ ኣብ 58 ደቒቕ፡ ከምኡ ድማ ስሙድ መሓመድ ንዓምበርበብ ዘመዓራረየት ጎል ኣብ መበል 68 ደቒቕ ብምእታዎም፡ እቲ ግጥም 1ብ1 ተዛዘመ። ብድሪ’ዚ እዘን ጋንታታት ብፍጹም ቅላዕ ከም ዝፈላለያ እዩ ተጌሩ። ኣብ ጽባሕ መዛዘሚ ግጥም ዋንጫ ኣፍሪቃ 2015 ይጻወታ ብምንባረን እዩ ዝኸውን ጽልዋ ናይቲ ምሸት ዝነበሮ ናይ ፍጹም ቅላዕ ክስተት እየን ኣርእየን። ዓምበርበብን ብድሆን ኣብ ቀዳሞት ሓሙሽተ ቅለዓት ከክልተ ጥራይ እየን ኣመዝጊበን። ክሳብ ሻውዓይ ቅላዕ ድማ ብተመሳሳሊ መገዲ ቀጸላ። ኣብ ሻምናይ ቅላዕ ናይ ብድሆ ኤርሚያስ ምስግና ስሒቱ። ብድሕሪኡ ዝቐልዐ ሉቃስ ገብረ ናይ ዓምበርበብ ብምምዝጋቡ፡ እቲ ግጥም ብዓወት ዓምበርበብ 5ብ4 ተዛዘመ። ኣብቲ ጸወታ ሓላው ልዳት ዓምበርበብ ተኽለ ገብረዝጊኣብሄር ክልተ ቅልዓት ኣድሒኑ።
68